No Game No Life

və ya qısaca NGNL — Yuu Kamiya tərəfindən yazılmış ranobe seriyası. Ranobe seriyası doqquz cilddən ibarət olub MF Bunko J imprinti altında 25 aprel 2012-ci ildən 25 avqust 2016-cı ilə kimi nəşr olunmuşdur. Müəllif və Yuu Kamiyanın həyat yoldaşı Maşihiro Hiiraqi 2013-cü ildə ranobe seriyasının manqa adaptasiyasını hazırlamışdırlar və manqa "Monthly Comic Alive" jurnalında nəşr olunmuşdur. Növbəti il Madhouse studiyası tərəfindən eyniadlı anime adaptasiyası anons edilmişdir. Anime serialı Yaponiyada 2014-cü ilin aprelindən iyuluna kimi AT-X kanalında, Yaponiyadan xaricdə isə Crunchyroll tərəfindən bərabər zamanlı yayımlanmışdır. 15 iyul 2017-ci ildə "No Game No Life Zero" adlı film adaptasiyası buraxılmışdır. "No Game No Life" franşizi bir neçə ABŞ şirkəti tərəfindən yerliləşdirilmişdir: Seven Seas Entertainment manqa adaptasiyasını, Sentai Filmworks anime adaptasiyasını, Yen Press isə ranobe seriyasını Şimali Amerika üçün lisenziyalaşdırmışdır.

Seriya  ləqəbi ilə tanınan iki məğlubedilməz oyunçu və hikikomori — Sora və onun kiçik ögey bacısı Şirodan bəhs edir. Bir gün tanrı onlara şahmat oyununda meydan oxuyur və "Boşluq" qalib gəlir. Nəticədə, tanrı onları münaqişələrin ancaq oyunla həll edildiyi  adlı reallığa gətirir. Məğlubedilməz oyunçular reputasiyalarından istifadə edərək Sora və Şiro Disboard dünyasında yaşayan 16 irqi ələ keçirməyə və sonda tanrıya meydan oxumağa qərar verirlər.

Seriya 2014-cü ildə — "Kono Light Novel ga Sugoi!" kitabında peyda olduqdan və Yaponiyada top-30 romandan biri olduqdan sonra tanınmağa başlamışdır. 2017-ci ilin mayında dövriyyədə 3 milyondan çox nüsxəsinin olduğu bildirilmişdir. Anime və manqanın ingilis adaptasiyaları da müsbət rəylər almışdır: manqa adaptasiyası "The New York Times" qəzetinin "Bestseller manqalar" siyahısında yer almışdır. İngilis tənqidçilər animeyə elə ilk seriyasından baxmaqdan imtina etmişdirlər, lakin anime serialının bütün seriyalarına baxanlar animeni personajların dinamikasına, oyun strategiyalarına və animasiyaya görə tərifləmişdirlər.

 Məzmun 
Sora və Şiro iki ögey və hikikomori bacı-qardaşlardır. Onlar "Boşluq" adı ilə onlayn oynayan məğlubedilməz oyunçular kimi tanınırlar. Bir gün digər reallıqda tanrı olan Tet onlara şahmat oyununda meydan oxuyur. Sora və Şiro qalib gəlirlər və Tet onlara hər şeyin oyunla həll edildiyi dünyaya gəlməyi təklif edir. Onlar bunun bir zarafat olduğunu düşünüb təklifi qəbul edirlər və Disboard adlı reallığa düşürlər. Tet onlara bu dünyada tətbiq olunan və Disboard vətəndaşlarının bir-birinə zərər verməsinin qarşısını alan On Andı başa salır. Tet onlara izah edir ki, bu dünyada bütün problemlər oyunla və qumarla həll olunur, qaydalar və mükafatlar sehrlə tətbiq olunur. Qaydalara görə əgər oyunçunun hiylədən istifadə etdiyi açığa çıxarsa, birbaşa uduzmuş hesab olunur, buna görə də oyunçular gizli metodlarla hiylə etməyə çalışırlar. Sora və Şiro insanların məskunlaşdığı Elkiyaya çatırlar və burada hersoginya Stefani Dola ilə dostlaşırlar. Elkiyanın zəifləməsindən xəbər tutan Sora və Şiro Elkiyanın növbəti başçısının müəyyən olunduğu turnirə qatılırlar, qalib gəldikdən sonra insanlığın təmsilçiləri kimi Disboard-ın digər irqlərinə meydan oxumaq hüququ əldə edirlər. Onların əsas hədəfi Tetə meydan oxumaqdır, bunun üçün isə Disboard dünyasındakı 16 irqin hamısını işğal etməlidirlər. Altı cildə əsasən artıq 5 irq onların nəzarəti altındadır.

 Personajlar 
 və 
  / 
Sora strategiya oyunlarında mütəxəssis olan 18 yaşlı gəncdir, ögey bacısı, 11 yaşlı Şiro isə məntiq və hesablama oyunlarında əladır. Onlayn oyunlarda heç bir addan istifadə etmədiklərindən və əvəzində boşluq qoyduqlarından virtual dünyada  adı ilə tanınırlar. Valideynlərinin ölümündən sonra onlar cəmiyyətə qarışa bilmirlər, sonda aqorafobik və hikikomori olurlar. Onlar bir-birilərindən ayrıldıqda panikaya düşürlər. Sora və Şiro Disboard dünyasına gəldikdən sonra, Boşluq adı ilə Teti məğlub etməklə məğlubedilməzlik reputasiyalarını qorumaq qərarına gəlirlər. 2014-cü ildə Çarapediya tərəfindən keçirilən sorğudan sonra Çarapediya Şiro və Soranı bütün dövrlərin ən ağıllı anime personajları kimi göstərmişdir.


Stefani insanlar tərəfindən məskunlaşılmış Elkiyanın əvvəlki kralının nəvəsi olan gənc qızdır. Stefani çox ağıllı deyil, oyunları udmaq üçün kifayət qədər intuisiyaya malik deyil. Onun babası oyunların çoxunda uduzduğundan və Elkiyanın bir çox ərazilərini itirdiyindən əhali arasında yaxşı xatırlanmır. Buna görə də Stefani babasının və insanlığın şərəfini geri qaytarmağa çalışır. Sora və Şiro Elkiya taxtını ələ keçirdikdən sonra Stefani onların köməkçisi olur, Elkiyanın iqtisadiyyatı və siyasi vəziyyəti ilə məşğul olur. Onlar Stefaninin babasının digər irqlər üzərində qələbə çalmağa kömək edəcək qeydlərini tapırlar; Stefani Sora və Şiro ilə yaşadığı təcrübələrdən sonra oyun oynama bacarığını adi insanları udmaq dərəcəsinə qədər yüksəldir.


Cibril qəddarlıqları ilə tanınan güclü mələk irqi  irqindəndir. Cibrilin 6000-dən çox yaşı var, irqinin ən güclü və cavan fərdidir. Cibril Stefaninin babasından Elkiya kitabxanasını udmuşdur və ondan ev kimi istifadə edir. Sora və Şiroya şiritori oyununda məğlub olduqdan sonra Cibril onların xidmətçisi olur, amma ona bərabər-hüquqlu münasibət bəslənilir. Cibril Sora və Şiroya sehr və nəqliyyat problemlərində kömək edir. Daha sonra, Cibril Sora və Şiro haqqında roman nəşr etdirməyə başlayır və onlar flügellər arasında məşhurlaşırlar.


Heyvan-insanlar yüksək fiziki göstəricilərə malik olan kemonomimislərdirlər; onların dövlətləri  adı ilə tanınır. Şərq Federasiyası adsız, keçən əlli ildə ölkəni çiçəkləndirən, ağıllı  tərəfindən idarə olunur. O, bədəninin fiziki göstəricilərini artıran "Qan destruksiyası" adlı nadir qabiliyyətə malikdir. Miko insanlar və heyvan-insanlara fayda verməyi söz vermiş Şiro və Sora ilə ittifaq bağlayır. O, Naomi Şindo (yapon) və Suzelle Palasios (ingilis) tərəfindən səsləndirilmişdir.Credits from 

Bununla yanaşı, Şərq Federasiyasının Elkiyadakı səfiri  adlı səkkiz yaşlı heyvan-insandır. İzuna uşaq kimi davranır, cümlələrinin axırına həmişə "desu" (zəhmət olmasa) köməkçi felini artırır, amma güclü intellektə və "Qan destruksiyası" gücünə malikdir. İnsanlar ilə heyvan-insanlar arasında ittifaq bağlandıqdan sonra İzuna Sora və Şironun yaxın dostlarından birinə çevrilir, onlara heyrandır və çox güvənir. O, Miyuki Savaşiro (yapon) və Kira Vinsent-Devis (ingilis) tərəfindən səsləndirilmişdir. Onun qayğısına babası  qalır. İno inanır ki, Soranın gizli niyyətləri var və Soranı sevmir. İnsanlar ilə heyvan-insanlar arasındakı ittifaqdan sonra ittifaqı qoruyub saxlamaq üçün Stefani ilə işləyir. O, Muqihito (yapon) və Con Suasi (ingilis) tərəfindən səsləndirilmişdir.

 və 
  / 
 on səkkiz yaşlı qızdır və elf  qulluqçusu hesab olunurdu. Kuraminin ailəsi bir neçə nəsil boyunca Nilvalen ailəsinin qulluqçusu kimi fəaliyyət göstərdiyindən, Fil ilə Kurami arasındakı münasibətlər ana ilə qız kimidir. Bununla yanaşı, Fil "sehrbaz xətası" hesab olunur, amma əslində qabiliyyətlidir. O, hətta Kuraminin xətri üçün doğması ölkəsi, elflərin yaşadığı  dövlətinə xəyanət etməyə də hazırdır; güman olunur ki, Fil siyasi güc əldə etməklə quldarlığı ləğv etmək istəyir. Sora Kurami ilə xatirələrini və yaddaşını paylaşaraq onunla müttəfiq ola bilir.

 vampirlərə bənzəyən xüsusiyyətlərə malik irqdirlər: onlar qidalanmaq üçün digər irqlərin bədənlərindən axan mayeni içirlər; çevrilmədə, illüziyada və yuxu sehrində üstündürlər və günəş işığından qorxurlar. Onların günəş işığına olan zəiflikləri dişləm yolu ilə yayıla bilər, bu isə digər irqlərin onlarla qan paylaşmasının qarşısını alır. Eyni zamanda  dəniz qızı bədəninə malik və bütün fərdləri dişi olan irqdirlər. Sirenlərin çoxalmaq üçün digər irqlərdən olan kişilərin həyatlarına ehtiyacları vardır; onların sehri seçdikləri şəxsi başdan çıxara bilər. Hər iki irq  adlı dövlətdə yaşayır. Əsrlər öncə dampirlər və sirenlər On Anddan istifadə edərək aralarında qarşılıqlı münasibət yaratmışdılar; dampirlər sirenlərin köməyi ilə qidalanmaq hüququ qazandılar, əvəzində isə sirenlərin imperatriçası sirenlərin nəslini davam etdirmək üçün bir kişi dampirlə çoxalmalı idi. 800 il əvvəl sirenlərin imperatriçası qış yuxusuna getdi və bütün erkək dampirlər öldülər. Sadəcə bir erkək dampir sağ qaldı.
 Hər cür müharibə, talan və qətliam qadağandır.
 Hər cür mübahisə oyunlarla həll olunur.
 Bir oyunda hər qrup iki tərəfin də razılaşdığı və bərabər dəyərdə olan bir şey üçün mərcə girə bilər.
 Üçüncü qayda ilə ziddiyyət təşkil etmədikcə, mərcə girilən əşyalar və qaydalar sorğulanmır.
 Meydan oxunan tərəf oyunun qaydalarını müəyyənləşdirmə hüququna malikdir.
 Qaydalara uyğun olan hər oyunun şərtlərini iki tərəf də qəbul etməlidir.
 Qruplar arasındakı mübahisələr məsuliyyətli şəxslər tərəfindən həll olunur.
 Bir oyun zamanı hiylə işlədərkən yaxalananlar uduzmuş hesab olunurlar.
 Tanrının adından, bu qaydalar heç vaxt dəyişdirilə bilməz.
 Yaxşı vaxt keçirək və oyun oynayaq!
 sonuncu erkək dampirdir, buna görə də özünün dişi kimi maskalayır; onun sehrbazlıq bacarıqları həmirqlərindəkindən daha yüksəkdir. Plum Sora və Şironun tərini içdikdən sonra onların tərinin dadına heyran qalır. O, sirenlərlə ittifaq bağlayıb Sora və Şironu aldatmaq qərarına gəlir. Sora və Şiro onun kələyini başa düşürlər, amma nə olursa olsun, hər iki irqi xilas etmək qərarına gəlirlər. Bundan sonra Plum Sora ilə Şironun macəralarına qoşulur.

Sirenlərin imperatriçası  onu oyatmaq üçün lazım olan tələbləri göstərmədən On Anddan istifadə edərək yuxuya gedir. Onun yerini tutan  sirenlərə başçılıq etməyə başlayır. Onun mazoşist olduğunu öyrənən Sora sirenlərin şəhvət sehrinə qarşı immuniteti sayəsində onu yuxudan ayıda bilir. Daha sonra imperatriça Soranın saçından istifadə edərək bir siren qızı yaradır.

Digər personajlar
  arzulardan və dualardan doğulmuş sehrli varlıq — . On altı irqin bir-biriləri ilə müharibə apardıqları dövrdə  adlı insan və onun  arvadı  oyunlar tanrısının varlığını təsəvvürlərini gətirirlər, nəticədə, Tet doğulur. Rikunun səyləri nəticəsində Tet ona Disboard dünyasının tanrısı olmağa şərait yaradan Ulduz qraalına sahib olur. Onun gücündən istifadə edən Tet On Andı yaradaraq müharibələrə son qoyur və Disboard dünyasını oyun dünyasına çevirir. Tet Rie Kuqimiya və Şennon Emerik (ingilis) tərəfindən səsləndirilmişdir.
  ilk flügeldir. Flügellərin yaradıcısı, qədim tanrı  ölümündən sonra flügellərin liderinə çevrilir. Bundan sonra Əzrayıl həyata qarşı ümidiz olur və flügellərin intihar etməsinin qarşısını almaq üçün onların mövcudluğuna məna axtarmağa çalışır. Əzrayıl uçan ada, şüura malik və flügellərin vətəni olan  ilə ünsiyyət saxlamaq qabiliyyətinə malikdir. Bəzi irqlər Avantheymi  adlandırırlar. Sora və Şiroya uduzmasından sonra onun gücləri azalaraq insan səviyyəsinə enir və həyatda onun qarşısına yeni prespektivlər çıxır.
İrqlərin sıralaması (İksid)№AdıYaponcaÖlkəİrq daşı1Qədim tanrıməlum deyilPiyada2Fantazmaməlum deyilPiyada3Elementalməlum deyilPiyada4 Dragoniyaməlum deyilPiyada5 Nəhəngməlum deyilPiyada6 Flügel (Mələk və ya Səmavi qanadlı)Avantheym→Elkiya FederasiyasıKraliça7 ElfElven Qard Qala8 Cırtdan Harden FellFil9 Pəriməlum deyilPiyada10 Eks-maçina məlum deyilFil11 Demoniyaməlum deyilPiyada12Dampir (Vampir)Okeando→Elkiya FederasiyasıAt13LunamanaQırmızı AyQala14Heyvan-insan (Müharibə bədheybəti)Şərq Federasiyası→Elkiya FederasiyasıPiyada15Siren (Dəniz qızı)Okeando→Elkiya FederasiyasıAt16İmaniti (İnsan)Elkiya Krallığı→Elkiya FederasiyasıKral

 Nəşr və konsepsiya 
"No Game No Life" Yuu Kamiya tərəfindən yazılmış və çəkilmiş ranobe seriyasıdır. Ranobe seriyası MF Bunko J imprinti altında nəşr olunur. On iki cildi 25 aprel 2012-ci ildən 25 fevral 2023-cü ilə kimi Media Factory tərəfindən çap olunmuşdur. 2014-cü ilin avqustunda Yen Press "No Game No Life" ranobe seriyasını yeni Yen On imprinti altında 2015-ci ildə Şimali Amerikada yayımlayacağını açıqlamışdır. Ranobe seriyası Braziliya və Tayvanda da yayımlanmışdır. Lakin Çin hökuməti ranobe seriyasını kommunizmə qarşı təhdid hesab etdiyində bu ölkədə yayımlanması qadağan edilmişdir.

"No Game No Life" ranobe seriyasını yazmaq ideyası "A Dark Rabbit Has Seven Lives" ranobe seriyasının serializasiyası zamanı yaranmışdır. Kamiyanın orijinal ideyası döyüşlərlə birlikdə təqdim olunacaq fentezi qurmadan ibarət idi. Lakin döyüş səhnələrini təsvir etmək onun xoşuna gəlmədiyindən bunu oyunlarla əvəz etmək qərarına gəlmişdir. Kamiya bu ideyasını manqa seriyası vasitəsilə həyata keçirmək istəyirdi, amma naməlum xəstəlik ona bu işi görməyə imkan verməmişdir. Müalicə üçün xəstəxanaya yerləşdiriləndə müəllif bu ideyasını ranobe seriyası şəklində yazmağa qərar vermişdir. Kamiya ilk cildi yazmağa başlamışdır və uzunluğu səbəbilə onu üç hissəyə ayırmaq məsləhəti almışdır. Kamiya ikinci cildi yazarkən müalicə məqsədilə doğma ölkəsi Braziliyaya köçməyə məcbur olmuşdur. Buna görə ranobe üçün bir neçə rəsmi həyat yoldaşı çəkmişdir.

Üçüncü cilddən sonra seriyaya yeni redaktor qoşulmuşdur. Kamiya qeyd etmişdi ki, üçüncü cilddə ssenari xeyli inkişaf etmişdir və dördüncü cilddə daha qayğısız hadisələrlə bunu balanslaşdırmaq istəmişdir. Dördüncü və beşinci cildlər bir cild şəklində yazılmışdır. Dördüncü cild qaneedici sonluğa malik olmadığından Kamiya hekayəni yenidən tərtib etməyə məcbur olmuşdur. Bu, yeni redaktor ilə kommunikasiya problemlər, həmçinin Kamiyanın həyatındakı digər problemlər dördüncü cildin nəşrini gecikdirmişdir. Beşinci cildi tamamladıqdan sonra Kamiyadan anime adaptasiyası üçün 2014-cü ilə kimi altıncı cildin əlyazması, animenin premyerasına qədər isə cildi tamamlamaq istənmişdir.

 Cild siyahısı 
 № Adı Yapon İngilis Tarix ISBN Tarix ISBN125 aprel 201221 aprel 2015Sora və Şiro iki məğlubedilməz oyunçudurlar və "Boşluq" adı ilə tanınırlar. Əsl həyatda onlar cəmiyyətdən kənarlaşdırılıblar və hikikomoridirlər. Bir gün Tet onlara şahmat oyununda meydan oxuyur və Boşluq qalib gəlir. Bunun qarşılığında Tet onlara hər şeyin oyunlarla həll olunduğu dünyaya gəlmək təklifi edir. Bunun zarafat olduğunu düşünən Sora və Şiro təklifi qəbul edirlər. Onlar Disboard adlı, zorakılığın qarşısını alan On Andın tətbiq olunduğu dünyaya düşürlər. Onlar insanların yaşadığı Elkiyaya səfər edirlər və keçmiş Elkiya kralının nəvəsi Stefani Dola ilə dostlaşırlar. Elkiyanın zəiflədiyini eşidən Sora və Şiro ölkənin yeni idarəçiləri olmaq üçün Kurami Zellə müharibə simulyatorunda yarışırlar və qalib gəlirlər. Sora taxta çıxan kimi digər irqləri işğal edəcəyini və Elkiyanın tərəqqisinə nail olacağını bildirir. Tet onlarla görüşərək onları təbrik edir.225 sentyabr 201221 iyul 2015Sora və Şiro heyvan-insanların ölkəsi olan Şərq Federasiyasını tədqiq etməyə başlayırlar. Onlar məlumat almaq üçün Cibril adlı flügelə meydan oxuyurlar və onunla xüsusi şiritori oyunu oynayırlar: deyilən şey ətrafda varsa, yoxa çıxır, ətrafda yoxdursa, peyda olur. Oyun Sora və Şironun Kulon qanununu ləğv edərək hipernova yaratması və nəticədə, Cibrilin məğlub olması ilə nəticələnir. On Anda əsasən Cibril Sora və Şironun qulu olur. Lakin Cibrilin məlumatları və onun kitabxanası fayda vermir. Stefani Soraya babasının məqsədlərini açıqlayır və onlar qalada gizli kitabxana və Stefaninin babasının tədqiqatlarını aşkarlayırlar. Şərq Federeasiyasının videooyunlarla yarışdığını öyrənən Sora və Şiro onlara Elkiyanın malik olduğu hər şeylə meydan oxuyurlar. Qarşılaşmanın başlayacağı günü gözləyərkən Sora Şiroya qələbə gətirəcək itmiş hissənin tezliklə tapılacağını deyir; növbəti gün Şiro hər kəsin Soranı unutduğunu kəşf edir.325 yanvar 201327 oktyabr 2015Şiro Soranın mövcudluğundan şübhələnməyə başlayır, amma dostlarının yaddaşlarında boşluq olduğunu öyrənir. Bir az araşdırdıqdan sonra Şiro Soranın Kurami və onun elven yoldaşı Fil Nilvalen ilə reversi oyunu təşkil etdiyini kəşf edir; Sora və Kuraminin xatirələrini oyundakı daşlar rolunda çıxış edir. Soranın son 3 daşı onun Şiro xatirələri olur və nəticədə, Sora qalib gəlir. Bir-birilərinin xatirələrini gördükdən sonra Kurami Soranın müttəfiqi olmağa qərar verir. Şərq Federasiyasına qarşı oyun başlayır və Sora, Şiro, Stefani və Cibril virtual dünyada İzuna Hatsuse adlı heyvan-insanı şuter oyununda məğlub etməyə çalışırlar, sonda qalib gəlirlər. Nəticədə, Elkiya Şərq Federasiyasının böyük hissəsini ələ keçirir və onları işğal etmək hüququna malik olur. Sora və Şiro siyasi təzyiqdən istifadə edərək Şərq Federasiyasının lideri Mikoyu onlarla oynamağa məcbur edirlər; oyun adi püşk atmaqdan ibarət olur. Lakin Sora qəpiyi elə atır ki, qəpik yerə düşəndə yerdəki çata ilişib dik dayanır. Sora Mikoya hər ikisinin qalib gəldiyini deyir: Elkiya öz resursları Şərq Federasiyası ilə bölüşdürəcək, Şərq Federasiyası Elkiyanın tərkibində muxtariyyət hüququna malik olacaq. Beləliklə, Elkiya və Şərq Federasiyası Elkiya Federasiyasının əsasını qoyurlar.425 iyun 201322 mart 2016Plum adlı dampir Sora və Şironu ziyarət edir və onlardan irqini xilas etmələrini istəyir. O başa salır ki, sirenlərin imperatriça Leyla Loreley bir neçə əsr əvvəl On Anddan istifadə edərək əbədi yuxuya daxil olub və nəticədə, sirenlər ilə dampirlər arasında baş verən qarışıqlıqlar zamanı bir dampirdən başqa qalan bütün erkək dampirlər ölüblər. İmperatriçanı yuxudan oyatmaq üçün onun yuxusuna daxil olub onun sevgisini qazanmaq lazımdır. Mikodan məsləhət aldıqdan sonra Sora və onun dostları dampir və sirenlərin ölkəsi Okeandoya səyahət edirlər və imperatriçanın yuxusuna daxil olurlar. Plumun sehrinin köməyi ilə imperatriça İzunanın babası İno Hatsuseya aşiq olur, amma imperatriça yuxudan oyanmır. Belə bir hadisənin ola biləcəyini nəzərə alan Sora qaydalardakı boşluqdan istifadə edərək dostları ilə oyunun ortasında oyunu tərk edir. Sora və Şiro sirenlərin imperatriçanı oyatmaq üçün lazım olan şərtləri bilmədiklərini anlayırlar. Buna görə də bunu araşdırmaq üçün ayrılırlar: Sora, Şiro, Cibril və Plum flügellərin ölkəsi Aventheymə səyahət edirlər, Stefani və İzuna isə əvvəki kralın gizli kitabxanasını axtarmağa gedirlər.525 noyabr 201320 dekabr 2016V cildi Kurami və Filin elvenlərin dövlətini məhv etmək üçün etdikləri cəhdlərdən bəhs edən proloqla başlayır. Bu zaman Sora və dostları Avantheym kitabxanasında kitabların "altında qalırlar". Onlar bütün flügellərlə oyun oynamaq və onlara qalib gəlməklə köməklərindən istifadə etmək qərarına gəlirlər; Sora və Şiro üçün əsas məqsəd müxtəlif katakana işarələrindən və Plumun uçuş sehrindən istifadə edərək flügellərə yaxalanmamaqdır. Yaxalanmaqdan qaçarkən Sora və Şiro oyundan istifadə edərək flügellərin lideri Əzrayılı Avantheymin Elkiya Federasiyasına qatılması üçün razı salırlar. Qalib gəldikdən sonra Aventheym kitabxanasının fayda vermədiyini məlum olur. Amma Sora imperatriçanın nə istədiyini anlayır; eyni zamanda Stefani və İzuna onun nəzəriyyəsini dəstəkləyən dəlil tapırlar. İmperatriçanın yuxusuna qayıdan Sora imperatriçanın başdan çıxarıcılığına qarşı olan immuniteti sayəsində onun "la douleur exquise" (bir nəfərin birlikdə ola bilməyəcəyi şəxsə aşiq olmasından sonra çəkdiyi acı) arzusunu yerinə yetirir; onların qələbəsi dampirlərə və sirenlərə hökum vermək hüquq verir. Həmin gecə Plum aşkara çıxarır ki, insanlar da sirenlər kimi yemək kimi istifadə oluna bilərlər. Buna görə də Plum Sora və Şiro vasitəsilə qidalanmağa çalışır; amma başlanğıcdan Plumun niyyətini anlayan Sora və Şiro onun məsuliyyətini sirenlərə qaytarırlar.625 aprel 201425 iyul 2017Tet İzunaya 6000 il əvvəl müharibənin necə başa çatdığını başa salır. Tetin hekayəsi müharibədən əziyyət çəkən, insan koloniyasının liderləri olan 18 yaşlı Riku Dola və onun ögey bacısı Korone Dola haqqındadır. Patrulda ikən Riku duyğulara sahib və müharibədə istifadə olunan android Ex Machina ilə dostlaşır. Məlum olur ki, Ex Machina ürək simvolunun mənası axtarışındadır. Riku ona Şuvi adını verir və onu koloniyaya apararaq sevgilisi kimi göstərir. Şuvi daha çox insan olduqca Riku emosional travmasının öhdəsindən gəlir. Koloniyanın məhv edilməsindən sonra Riku müharibəni başa çatdırmaq üçün qrup təşkil edir və Şuvi ilə evlənir. Qrup bir neçə casusluq missiyasını yerinə yetirir və döyüşən irqləri çətin vəziyyətə salır. Riku tanrıların gücünü verən Ulduz qraalını yaratmaq və tələb etmək məqsədilə döyüşdən enerji əldə etməyi planlaşdırır. Şuvi Cibril tərəfindən öldürülür, amma o, onu Rikunun məqsədinə çatması üçün kömək etməyə razı sala bilir. Riku amalına çatır, amma ölümcül yaralanır; onun əvəzinə Tet Ulduz qraalını əldə edir və dünyaya sülh bəxş edir. İndiki zamanda isə Sora və dostları Mikonu oyun oynamaq üçün qədim tanrını çağırmağa məcbur edirlər.724 iyul 201530 oktyabr 2018Qədim tanrı heyvan-insan tanrısıdır. O, həyat ölçülü stolüstü oyun yaradır və Sora və dostları ilə yarışmağa razılıq verir. Vaxt məhdudiyyəti qoyulan bu oyunda qalib gələrlərsə, öz arzularına çatacaqlar, amma uduzsalar tanrının kölələri olacaqlar. Bundan əlavə, qədim tanrı Soranın komandasına xain daxil edir. Oyunun sonlarına yaxın Cibril Sora və Şironu oyuna dəvət edir.825 dekabr 20152 aprel 2019Cibrilin oyunu VI cilddəki müharibə simulyatorudur və Cibril insanları qələbələrə daşımaq üçün Sora və Şiro ilə yarışmağa başlayır. Cibril öz oyununu bitdikdən sonra Sora başa düşür ki, onların tərəfində olan Stefani qədim tanrı tərəfindən yaradılmış saxta Stefanidir; amma saxta Stefani yaradıcısına xəyanət edir, nəticədə, Sora və Şiro qalib gəlirlər.925 avqust 201629 oktyabr 2019Ex Machina Elkiyaya teleportasiya olur və növlərini xilas etmək üçün Soraya meydan oxuyur. Sora onların yenidən istehsal proqramları üçün uyğun olduğundan, Ex Machina Soranı növünü çoxaltmaq üçün istifadə etmək niyyətinə düşür. Boşluq və Ex Machina Soranın azadlığı barədə oyun mərcinə girirlər: Əgər boşluq udsa, Ex Machina bakirət proqramından azad olur və istənilən varlıqla birlikdə ola bilər. Əgər uduzsa Sora Ex Machinanın olur. Oynadıqları oyun ritmli şahmat olur. Boşluq oyunda qalib gəlir.1025 yanvar 201818 fevral 20201125 noyabr 202117 may 20221225 fevral 2023——1324 aprel 2026——

 Manqa adaptasiyası 
Yuu Kamiyanın həyat yoldaşı tərəfindən ikinci cild üçün çəkilmiş rəsmləri gözdən keçirən redaktoru Maşiro Hiiraqi ikisinə "Monthly Comic Alive" jurnalı üçün ranobenin manqa adaptasiyasını hazırlamağı təklif etmişdir. Kamiya ranobenin üçüncü cildi üzərində işlədiyindən manqanın serializasiyası bir müddət gecikmişdir. Manqa seriyasının premyerası "Monthly Comic Alive" jurnalının mart 2013-cü il buraxılışında baş tutmuşdur və bu tarixdən etibarən manqa qanunauyğunsuz nəşr olunur. Media Factory manqanın fəsillərini bir tankobon cilddə toplamışdır. 2014-cü ilin martında Seven Seas Entertainment manqa seriyasını Şimali Amerika üçün lisenziyalaşdıracağını açıqlamışdır və ilk tankobon cildini 2014-cü ilin oktyabrında çap etmişdir. Lakin manqanın adında dəyişiklik edilmişdir: "No Game, No Life". Manqa Braziliya və Tayvanda da yayımlanmışdır.

Yuizaki Kazuya tərəfindən hazırlanmış spin-off manqası  27 may 2015-ci ildə "Monthly Comic Alive" jurnalında nəşr olunmağa başlamışdır. Sonuncu fəsli 27 noyabr 2017-ci ildə nəşr olunmuşdur. Manqa İzuna Hatsuse və onun gündəlik həyatından bəhs edir. Şimali Amerikada 28 oktyabr 2016-cı ildə Yen Press tərəfindən lisenziyalaşdırılmışdır.

 No Game No Life 

 No Game No Life, Please! 

 Anime adaptasiyası 
27 iyul 2013-cü ildə "Monthly Comic Alive" jurnalı "No Game No Life" ranobesinin anime adaptasiyasını anons etmişdir. Anime serialı Atsuka İşizukanın rejissorluğu ilə Madhouse studiyası tərəfindən çəkilmişdir. Animenin ilk seriyası 9 aprel 2014-cü ildə AT-X kanalında göstərilmişdir. Anime serialının yayımlanmasında 5 kanal və bir neçə şəbəkə də iştirak etmişdir. Sonuncu seriya 25 iyun 2014-cü ildə nümayiş olunmuşdur. Media Factory animenin seriyalarını 25 iyun—26 noyabr 2014-cü il tarixlərində altı DVD və Blu-ray diskdə yayımlamışdır. Anime serialının açılış mahnısı Konomi Suzuki tərəfindən ifa olunmuş "This Game" (), bağlanış mahnısı isə Şironun səsləndiricisi Ai Kayano tərəfindən ifa olunmuş "Oracion" mahnısıdır.

Crunchyroll animeni bir neçə regionda yayımlanmasını təmin etmişdir. Şimali Amerikada Anime Network animeni kabel televiziyası və rəsmi saytı ilə yayımlamışdır. Animenin ev buraxılışı ilə 2015-ci ilin iyulunda Sentai Filmworks məşğul olmuşdur. Anime serialı Böyük Britaniya üçün MVM Entertainment tərəfindən lisenziyalaşdırılmışdır. Hanabee Entertainment animeni Avstralasiya regionu lisenziyalaşdırmış və təlabəta bağlı video saytı vasitəsilə yayımlamışdır. Anime Fransada Anime Digital Network və Viacom International Media Networks-un J-one kanalında göstərilmişdir. Çində animeni PPTV vasitəsilə izləmək mümkün olmuşdur.

Sora və Şironun səsləndiriciləri Yoşitsuqu Matsuoka və Ai Kayano Hibiki radiosunda efirə gedən "No Radio No Life" () adlı internet-radio verilişinin aparıcıları olmuşdurlar. Veriliş 8 aprel 2014-cü ildən 29 iyul 2014-cü ilə kimi hər həftə yayımlanırdı. Daha sonra iki həftədən bir yayımlanmağa başlamışdır. 2014-cü ilin iyulundan 2015-ci ilin fevralına kimi 3 CD-si buraxılmışdır. Hibiki radiosu 1 yanvar 2015-ci ildə "No Radio No Life" verilişindən, eləcə də, "Bladedance of Elementalers" və "Lord Marksman and Vanadis" radio seriyalarından ibarət xüsusi krossover efirə buraxmışdır və 13 may 2015-ci ildə krossover DVD formatında buraxılmışdır.

Anime filmi adaptasiyası 17 iyul 2016-cı ildə baş tutmuş MF Bunko J Yay Məktəbi Festivalıında anons edilmişdir.  adlı filmin premyerası 15 iyul 2017-ci ildə baş tutmuşdur. Ranobe seriyasının 6-cı cildinə əsaslanan anime filmində hadisələr əsas hadisələrdən 6000 il əvvəl baş verir. Tema mahnısı ""There is a Reason"" (Konomi Suzuki) mahnısıdır. Mahnı ""No Song No Life"" albomunda 12 iyul 2017-ci ildə buraxılmışdır. Sentai Filmworks 5 oktyabr 2017-ci ildə ABŞ-də ekranlaşdırmış və ABŞ-də buraxmaq hüququ əldə etmişdir. Madman Entertainment 5 noyabr 2017-ci ildə Melburnda baş tutacaq Madman Anime Festivalında filmi nümayiş etdirəcəyini açıqlamışdır.

 Seriya siyahısı 
{| class="wikitable"
|-
! style="background: #F4116A; color:white" width="1%" | №
! style="background: #F4116A; color:white" | Azərbaycanca başlıq Yaponca başlıq
! style="background: #F4116A; color:white" width="20%"| Rejissor
! style="background: #F4116A; color:white" width="19%"| Ssenarist
! style="background: #F4116A; color:white" width="14%"| Yayım tarixi<ref name="Odates">{{cite web| url=https://mediaarts-db.bunka.go.jp/an/anime_series/18469| title=No Game No Life" series information| publisher=Agency for Cultural Affairs| language=Japanese| accessdate=30 aprel 2016| archive-date=2018-09-01| archive-url=https://web.archive.org/web/20180901145700/https://mediaarts-db.bunka.go.jp/an/anime_series/18469| url-status=dead}}</ref>
! style="background: #F4116A; color=white" width="1%" | İst.
|-

|}

 Qəbul 
230px|left
2017-ci ilin mayına aid məlumatına görə ranobenin 3 milyondan çox nüsxəsi dövriyyədədir. Həmin il "No Game No Life" ən yaxşı satan top-10 ranobe seriyasından biri olmuşdur və cildlərindən bəziləri ilk otuzluğa daxil olmuşdur. İllik "Kono Light Novel ga Sugoi!" jurnalı 2014-cü ildən ranobe seriyasını və personajları öz siyahısında göstərir. Bundan əlavə, ranobe seriyası "Sugoi Japan 2015" sorğusunda 4-cü yerə layiq görülmüşdür. Manqanın Seven Seas Entertainment tərəfindən tərcümə olunmuş versiyası "New York Times" qəzetinin ən yaxşı satan manqalar siyahısında və ICv2 onlayn jurnalının çartında peyda olmuşdur. Anime adaptasiyası da uğur qazanmışdır və animenin ev buraxılışı Oricon-un həftəlik satış çartlarında özünə yer tapmışdır. 2014-cü ilin aprelində top Torne animelərindən biri olmuşdur. AT-X kanalı tərəfindən keçirilmiş sorğuda anime 2014-cü ilin ən yaxşı animelərindən biri hesab olunmuşdur. 2016-cı ilin iyulunda Charapedia istifadəçiləri tərəfindən animenin açılış mahnısı "This Game" qadın müğənni tərəfindən ifa olunan ən yaxşı 5-ci (208 səs) anime mahnısı seçilmişdir.Anime News Network-dan 4 tənqidçi anime serialının ilk seriyası haqqında fikir bildirmişdir. Karl Kimlinqer seriyanın əvvəlləri haqqında olan narahatlığını ifadə etmiş, lakin "həddən artıq doymuş" vizualyasiyanı və əsas qəhrəmanların hiylə işlədənlərə qarşı hiylə işlətməsi konseptini bəyənmişdir. Rebekka Silverman personajları sevimsiz adlandırmış və döyüş səhnələrinin kifayət qədər yaxşı izah olunmamasını tənqid etmişdir, amma qeyd etdiyi məsələlərin növbəti seriyalarda həll edilə biləcəyini bildirmişdir. Teron Martin Soranın həddən artıq çox hikikomori xarakterinə malik olduğunu ifadə etmiş və Şiro ilə münasibətini iyrənc adlandırmışdır, lakin Soranın ipə yatmayan personaj olacağı təqdirdə anime serialının müsbət istiqamətdə inkişaf edəcəyini demişdir. Dördüncü tənqidçi Hop Çapman anime serialına qarşı nifrətini ifadə etmişdir. O, Soranın şəxsiyyətinə qarşı nifrətini bildirmiş və anime serialındakı həddən artıq şişirdilmiş rəngləri qusuntuya bənzətmişdir. Çapman personajların dizaynlarını iyrənc adlandırmış və rəyini bu fikirlərlə tamamlamışdır: "Bu mövsüm heç bir şey bu təhqiramiz zibil yığınından daha çox əsəbləşdirməyib".Anime News Network-dan Karl Kimlinqer ümumilikdə anime serialı haqqında müsbət rəylər bildirmişdir. O yazmışdır ki, animenin giriş hissəsi qüsurlu olsa da, daha sonra digər aspektlər tərəfindən balanslaşdırılmışdır. Sora və Şironun "həddən artıq güclü" arxetipi onların qüsurlu həyat tərzləri, səbəbləri və onların "düşmənlərini əzərkən hiss etdikləri aydın həzz hissi" ilə balanslaşdırılmışdır: Stefani Dolanın zarafatcıl kobud rəftarı, Sora və Şironun Stefaniyə olan hörmətlərinin getdikcə artması, Sora ilə bağlı harem aspekti, maraqlı qadın personajlar. Kimlinqer məzmunun "böyük oyunlar"ını tərifləmiş və onları animeni izləmək üçün səbəb olduğunu demişdir. Kimlinqerə görə məzmun "fırıldaqçılıq və strategiyanın içində batıb". O həmçinin sonda baş qəhrəmanların qalib gəldiklərini bildiyi halda, bunu necə etdiklərini görməyin əyləncəli olduğunu qeyd etmişdir. Kimlinqer yazmışdır ki, həddən artıq şişirdilmiş stil bir çox tamaşaçı tərəfindən zamanla sevilir və o, animasiyanın həqiqətən "böyük oyunlar" zamanı necə işıq saçdığını tərifləmişdir, nümayişin axıcılığının və dəqiqliyinin dərin təsir oyatdığını demişdir. Kotaku-dan Riçard Eysenbeys də anime serialının ünvanına xoş fikirlər səsləndirmişdir. O, baş qəhrəmanların dinamikliyini tərifləmiş, Kimlinqerin oyunlar haqqındakı fikirlərini təkrarlamış, animasiyanı bəyənmiş, lakin Şironu əks etdirən fanservisi sevmədiyini qeyd etmişdir. O, anime serialını 2014-cü ilin top-5 anime serialında biri kimi qiymətləndirmiş və animeni ağıllı personajları və oyun yumoru sevən tamaşaçılar üçün məsləhət görmüşdür. Eyni şəkildə, TAY Kotaku dinamikliyi, digər animelərə və videooyunlara (məsələn, 11-ci seriyada "Steins;Gate"-ə) verilən istinadları və animenin stilini bəyənmişdir. TAY Kotaku-nun tənqidçisi harem aspektinə və seksual yumora qarşı münasibətini qarışıq hislərlə ifadə etmişdir və Kotakunun Şiro fanservisi haqqında fikirləri ilə razılaşmışdır. IGN'' əvvəlki rəyləri yamsılamış, dinamikliyi tərifləmiş və külli miqdarda olan lazımsız fanservislərin müzakirəsini aparmışdır.

 Qeydlər və istinadlar 
  ranobe seriyasını X. Y formatında təqdim edir: X cildi, Y fəsli göstərir. A fəsli ranobenin son sözünü göstərir.

Yaponca

İstinadlar

 Xarici keçidlər 



Kateqoriya:2012-ci ilin Yaponiya romanları
Kateqoriya:Ranobelər
Kateqoriya:2013-cü ilin manqaları
Kateqoriya:2014-cü ilin anime serialları
Kateqoriya:2015-ci ilin manqaları
Kateqoriya:Yapon dilində romanlar
Kateqoriya:Seynen manqaları
Kateqoriya:İsekay anime və manqaları
Kateqoriya:Elmi fantastika anime və manqaları
Kateqoriya:Fentezi anime və manqaları
Kateqoriya:MF Bunko J
Kateqoriya:Media Factory manqaları
Kateqoriya:Madhouse (şirkət)
Kateqoriya:Sentai Filmworks
Kateqoriya:Seven Seas Entertainment komiks başlıqları
Kateqoriya:Yen Press komiks başlıqları
Kateqoriya:Sharp Point Press komiks başlıqları
Kateqoriya:Ranobelərə əsaslanan anime və manqalar
Kateqoriya:Filmlərə adaptasiya olunmuş Yaponiya romanları
Kateqoriya:Oyunlar haqqında əsərlər
Kateqoriya:Macəra anime və manqaları
Kateqoriya:Komediya anime və manqaları